МОТИВИ ЗА КОНКРЕТНАТА НЕОБХОДИМОСТ ОТ ПРИЕМАНЕ

НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 24

ЗА БАЗИСНИТЕ/НАЧАЛНИ/ ЦЕНИ ЗА ОТДАВАНЕ ПОД НАЕМ НА ИМОТИ–ОБЩИНСКА СОБСТВЕНОСТ

(приета с решение № 480, взето на редовно заседание с протокол № 43 от 31.10.2013г. на Общински съвет Куклен; изменена с решение № 492, взето на редовно заседание с протокол № 45 от 27.11.2013г.; изменена с решение № 666, взето на редовно заседание с протокол № 58 от 24.09.2014г.; изменена с решение № 784, взето на редовно заседание с протокол № 64 от 27.03.2015г.)

І. Причини, които налагат приемането на наредбата.

Наредба № 24 за базисните/начални/ цени за отдаване под наем на имоти-общинска собственост, е приета на 31.10.2013 г. от Общински съвет Куклен. Наредбата е изменена през 2014 г. и 2015 г. и до сега не е променяна.

Причината за изготвяне на проекта на Наредба за изменение и допълнение на Наредба № 24 за базисните/начални/ цени за отдаване под наем на имоти-общинска собственост, е липсата на актуализиране на цените с настоящите икономически условия в страната и отчетената инфлация за периода от 2015 г. до 2025 г. и извършване на промени в структурата и разпоредбите на подзаконовия акт за постигане на яснота и точност при приложението на наредбата. Съгласно чл. 9, ал. 1 от Закона за нормативните актове, в проекта предложените промени в разпоредбите са формулирани кратко, точно и ясно. С предложените промени в структурата и отделните разпредби се цели пълно съответствие с нормативните актове от по-висока степен. 

 Предложеният проект на наредбата има също цел да приведе подзаконовата нормативна уредба в съответствие с изискванията на Закона за въвеждане на еврото в Република България и е в изпълнение на Националния план за въвеждане на еврото в Република България.

В изпълнение на § 6, ал. 1, т. 2 от Закона за въвеждане на еврото в Република България се налага Наредба № 24 за базисните/начални/ цени за отдаване под наем на имоти-общинска собственост, да бъде приведена в съответствие със закона при спазване на принципа на информираност, принципа на ефективност и икономичност, принципа на прозрачност и принципа на приемственост.

  Проектът на Наредба за изменение и допълнение на Наредба № 24 за базисните /начални/ цени за отдаване под наем на имоти-общинска собственост, ведно с мотивите и частичната оценка на въздействието ще бъдат публикувани на официалния сайт на община Куклен и на Портала за обществени консултации за осигуряване на участие на всички заинтересовани лица, органи и неправителствени организации под формата на писмени становища, мнения и предложения, които могат да се направят на следните адреси: kmet@kuklen.org, в деловодството на Община Куклен, гр. Куклен, ул. „Александър Стамболийски” № 43, ет. 1, и на сайта на Портала за обществени консултации.
II.Цел на наредбата.

   Целта на проекта е актуализиране на началните наемни цени с настоящите икономически условия и съобразяване с инфлационните процеси и тяхното въздействие при формиране на базисните цени за отдаване под наем на имоти-общинска собственост.

Актуализацията на базисни/начални/ цени се базира на данни на НСИ и отчетната инфлация за периода от април 2015 г. до юли 2025 г., а именно 52,2 %, като размерът е закръглен на 52,50% при актуализацията на единичните цени, взависимост от функционалното предназначение, вида на стопанската дейност и местоположение на имотите, предмет на Наредба № 24, касаещи наема на съответните обекти-помещения, сгради и/или терени.
Проектът не съдържа мерки за противодействие на корупцията.

III. Финансови средства, необходими за прилагането на наредбата.

Проектът на Наредба за изменение и допълнение на Наредба № 24 за базисните /начални/ цени за отдаване под наем на имоти-общинска собственост, ще окаже въздействие върху бюджета на община Куклен, с оглед по-големите постъпления в него при отдаване под наем на общинските имоти, и няма да доведе до допълнителни финансови средства, като разход  за общинския бюджет.

IV. Очаквани резултати.

   Очакваните резултати на проекта са постигане на съответствие и уеднаквяване със съществуващата законова уредба в сферата на общинската собственост и целесъобразно управление на общинската собственост в сектора на наемните правоотношения.

V. Анализ за съответствие с правото на Европейския съюз.

   С проекта на Наредба за изменение и допълнение на Наредба № 24 за базисните /начални/ цени за отдаване под наем на имоти-общинска собственост, не се въвеждат изисквания, произтичащи от актове на Европейския съюз, поради което не се прилага справка за съответствие с правото на Европейския съюз.

